CELEX: C2007/247/07
Language: el
Date: 2007-10-20 00:00:00
Title: Υπόθεση C-336/07: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Hannover (Γερμανία) στις 19 Ιουλίου 2007 — Kabel Deutschland Vertrieb und Service GmbH & Co. KG κατά Niedersächsische Landesmedienanstalt für privaten Rundfunk

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/5
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Hannover (Γερμανία) στις 19 Ιουλίου 2007 — Kabel Deutschland Vertrieb und Service GmbH & Co. KG κατά Niedersächsische Landesmedienanstalt für privaten Rundfunk
   (Υπόθεση C-336/07)
   (2007/C 247/07)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Hannover (Γερμανία)
   Διάδικοι στην υπόθεση της κύριας δίκης
   
      Προσφεύγουσα: Kabel Deutschland Vertrieb und Service GmbH & Co. KG
   
      Καθής: Niedersächsische Landesmedienanstalt für privaten Rundfunk
   
      Παρεμβαίνοντες: Norddeutscher Rundfunk και 39 άλλοι
   Προδικαστικά ερωτήματα
   
               1)
            
            
               Συνάδει διάταξη όπως το άρθρο 37, παράγραφος 1, του Niedersächsisches Mediengesetz (νόμου της Κάτω Σαξωνίας περί μέσων μαζικής ενημερώσεως) προς το άρθρο 31, παράγραφος 1, της οδηγίας 2002/22/EΚ περί καθολικής υπηρεσίας, στην περίπτωση κατά την οποία φορέας εκμεταλλεύσεως καλωδιακού δικτύου είναι υποχρεωμένος να παράσχει πρόσβαση, σε περισσότερους από τους μισούς διαύλους που μπορούν να χρησιμοποιηθούν επί μονίμου βάσεως για αναλογική μετάδοση και διατίθενται στα δίκτυά του, σε προγράμματα τα οποία -μολονότι δεν καλύπτουν το σύνολο του εδάφους του ομόσπονδου κράτους της Κάτω Σαξωνίας- ήδη μεταδίδονται επιγείως σύμφωνα με το DVB-T-standard;
            
         
               2)
            
            
               Συνάδει διάταξη όπως το άρθρο 37, παράγραφος 1, του Niedersächsisches Mediengesetz προς το άρθρο 31, παράγραφος 1, της οδηγίας 2002/22/EΚ περί καθολικής υπηρεσίας, στην περίπτωση κατά την οποία φορέας εκμεταλλεύσεως καλωδιακού δικτύου είναι υποχρεωμένος να παράσχει πρόσβαση σε τηλεοπτικά προγράμματα στα αναλογικά καλωδιακά δίκτυά του ακόμη και σε περιοχές του ομοσπόνδου κράτους, στις οποίες ο τελικός χρήστης της καλωδιακής τηλεοράσεως θα ήταν εν πάση περιπτώσει σε θέση να λαμβάνει τα ίδια τηλεοπτικά προγράμματα και επιγείως σύμφωνα με το DVB-T-standard μέσω επίγειας κεραίας και αποκωδικοποιητή;
            
         
               3)
            
            
               Πρέπει ο όρος «τηλεοπτικές υπηρεσίες», υπό την έννοια του άρθρου 31, παράγραφος 1, πρώτο εδάφιο, της οδηγίας 2002/22/EΚ περί καθολικής υπηρεσίας, να περιλαμβάνει και τους παρέχοντες υπηρεσίες μέσων μαζικής ενημερώσεως και τηλεμέσων, για παράδειγμα υπηρεσίες τηλεαγοράς;
            
         
               4)
            
            
               Συνάδει διάταξη όπως το άρθρο 37, παράγραφος 2, του Niedersächsisches Mediengesetz προς το άρθρο 31, παράγραφος 1, της οδηγίας 2002/22/EΚ περί καθολικής υπηρεσίας, εάν, σε περίπτωση ελλείψεως διαύλων, η αρμόδια εθνική αρχή πρέπει να καθορίσει σειρά προτεραιότητας των αιτούντων, η οποία οδηγεί στην πλήρη χρήση των διαύλων που βρίσκονται στη διάθεση του φορέα εκμεταλλεύσεως του καλωδιακού δικτύου;